มีเลือดไหล ออกจากช่องคลอด ก่อนวันประจำเดือนมา 2 วัน ไม่เยอะ หลังจากนั้น ก็มีเลือดไหลออกมาตลอด วันเว้นวัน เสี่ยงอันตรายมั้ยคะ ***ทำงานยกของหนัก มีเพศสัมพันไม่ได้ป้องกัน**
สวัสดีค่ะ อาการมีเลือดไหลทางช่องคลอดแบบผิดปกติอาจมีสาเหตุมาจาก ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบแต่อย่างไรก็ตามจากอาการอย่างเดียวยังบอกไม่ได้ว่าเป็นการแท้งบุตรหรือท้องนอกมดลูกหรือไม่จำเป็นต้องตรวจยืนยันการตั้งครรภ์ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลบวกคือตั้งครรภ์จริงแล้วมีเลือดออกมาควรรีบไปพบแพทย์ ถ้าให้ผลลบ อาจเป็นเลือดประจำเดือนที่มากระปริดกระปรอย ถ้ายังมีเลือดออกผิดปกติระหว่างรอบเดือนอีก ก็ควรไปพบแพทย์เพื่อตรวจหาสาเหตุเช่นกัน